Oscar Pistorius in sy tronksel geplaas | Maroela Media
Mashaba se nuwe party wil kiesers meer mag gee
Twee vas vir plaasaanval in Wolmaransstad
Grootvlei dae sonder krag; onluste vlam op
Seuntjie kritiek ná ongeluk wat ma eis
Oscar Pistorius in sy tronksel geplaas
Oscar Pistorius op 21 Oktober 2014 in die Pretoriase hooggeregshof tydens vonnisverrigtinge Foto: Themba Hadebe/AP/Pool
Die Paralimpiese atleet Oscar Pistorius is Dinsdag in sy sel in die hospitaalvleuel van die Kgosi Mampuru II-gevangenis in Pretoria geplaas.
“Hy is bietjie moeg en gespanne, maar die kapelaan het met hom gaan praat,” het Zebilon Monama, areakommissaris van die gevangenis, aan Sapa gesê. “Hy is deurmekaar, soos hulle in Afrikaans sê. Nadat hy die kapelaan gesien het, het ons sielkundige ook met hom gaan probeer praat.”
Monama het gesê Pistorius is in ŉ enkelsel in die hospitaalvleuel geplaas. “Dit is weens sy kwesbaarheid. Kragtens die Wet op Korrektiewe Dienste is dit my verantwoordelikheid om enige weerlose persoon te beskerm.”
Die hospitaalvleuel het 24 uur observasie en twee verpleegsters op bystand. Daar is ook twee diensbeamptes wat wag hou oor die gebied. Monama het aangedui dit is roetine veiligheid vir die betrokke vleuel, en nie spesiaal vir Pistorius nie.
Manelisi Wolela, woordvoerder van die departement van korrektiewe dienste, het gesê agt ander gestremde oortreders het ook Dinsdag saam met Pistorius hul vonnisse begin uitdien. “Daar is nou twee oortreders in die hospitaalvleuel met prostetiese bene, twee blinde gevangenes, en vyf oortreders in rolstoele. Daar is altesaam nege gestremde gevangenes,” het hy in ŉ verklaring gesê.
Volgens Wolela het korrektiewe dienste jaarliks ongeveer 128 gestremde gevangenes per jaar hanteer. Dit verteenwoordig 0.08% van die 157 000 gevangenes.
Pistorius is Dinsdag tot vyf jaar tronkstraf gevonnis nadat hy skuldig bevind is op aanklag van strafbare manslag vir die skietdood van Reeva Steenkamp op 14 Februarie 2013. Hy is tot drie jaar tronkstraf gevonnis, wat vir vyf jaar opgeskort is, op aanklag dat hy ŉ vuurwapen by die Tasha’s restaurant in Januarie 2013 laat afgaan het. Die vonnisse sal gelyklopend uitgedien word.
Pistorius is direk na afloop van die vonnisoplegging uit die Pretoriase hooggeregshof na die aanhoudingselle gelei. ŉ Njala-pantservoertuig van die polisie het hom daarna na die Kgosi Mampuru-gevangenis geneem.
Monama het gesê Pistorius se vingerafdrukke is geneem en hy is deursoek. Sy besonderhede is op ŉ rekenaarstelsel ingevoeg en ŉ gevangenenommer is uitgereik vir die atleet. ŉ Verpleegster het ŉ mediese lêer oor hom saamgestel.
“Nadat ŉ gevangene die mediese ondersoek voltooi het, ontvang die persoon sy tronkklere en dan word jou privaatklere weggeneem en in ŉ sak geplaas,” het Monama verduidelik.
Volg alle vorige berigte oor Oscar Pistorius op Maroela Media.
Jeugdige in hof oor Kovsie-dosent se moord
Pa in hof oor baba se moord
Wat neul mense heeltyd oor Oscar en Waterkloof 4. Wat van moordenaars wat boere so wreed vermoor? Met warm ysters verbrand. Dink jul daai klomp het slegte tyd in tronk?
Ja ek hoop dat Oscar nou met rus gelaat word,die mense wat so oordeel,bly almal in huise van glas.Wees net dankbaar dat dit nie jou kind is,wat hierdie hel deurmaak nie.
Dit is gedane sake,en niemand maar niemand,kan dit verander nie.
Kan julle Oscar nou uitlos asb!! Meeste van julle het ook groenkoring op die land (kinders of kleinkinders) so kan dit met enigeen van hulle gebeur dan wil ek julle grootbekke hoor!! Julle haters se kommentaar is disgusting en siek!!
Die sirkus is nou afgehandel. Kom ons vergewe en vergeet soos dit opregte christene betaam.
PR Mackay KOMMIN, KOMMIN, kommin. Hou jou oordeel en swak antwoord vir jouself. Ek is bly die is verby, nou kan almal weer soek waar kan hulle in ander se lewens grawe en hul verlekker in ander se probleme. Sodat hulle van hul ou lewentjies kan vergeet ne! Skaam jou man!